Το χρώμα του αίματος που εκρέει από τον πρωκτό, είναι πολύ σημαντικό παράγοντας για την ανακάλυψη της υποκείμενης παθολογίας: • Το ζωηρό κόκκινο χρώμα συνήθως παραπέμπει σε παθολογία από το ορθό ή από το περιφερικό παχύ έντερο (αριστερό κόλον). • Το σκούρο χρώμα παραπέμπει σε παθολογία από το λεπτό ή το κεντρικό παχύ έντερο (ανιόν κόλον). • Το μελανό χρώμα (βυσσινί) οφείλεται συνήθως σε γαστρορραγία που συνοδεύεται από έντονες διαρροϊκές κενώσεις.